Ribe Stifts Adresseaviser, 1837-07-21
Udenlandske Efterretninger. Spanien. Om den saameget omtalte Plan, at sende Marskal Clauzel til Spanien og stille ham i Spidsen for Dronningens Tropper, giver Pariserbladet Nouvelle Minerve følgende Oplysninger. Planen da terer sig allerede fra Aaret 1833 og udgik den Gang fra Kongen og Hertugen af Orleans. Man vilde imidlertid ikke give Marskalskens Reise en officiel Charakteer, men forlangte af ham, at han skulde forlade Paris, tilsyneladende, for at begive sig til Algier; fra Toulouse skulde han pludselig vende sig mod Spanien og indtræffe der over Bayonne, inden de fremmede Magter kunde tænke paa at gjøre Jndvendinger mod dette Foretagende. Naar han dernæst havde undersøgt nøie de christiniske Anliggenders Stilling, givet Dronningens Generaler Raad og oplivet Bestyrelsens Virksomhed, skulde det staae til ham selv, om han vilde modtage den spanske Regjerings Tilbud, som gik ud paa at ophøie ham til Hertug af Alcadia, Grand af Spanien og Overfeldtherre, med ialt 500000 Fr. Jndtægt. Hvis Marskalken ikke var tilbøielig til at indlade sig herpaa, da skulde et fransk Dampskib afhente ham i Valencia eller Carthagena og føre ham til Algier. Disse Tilbud bleve den Gang gjorte Marskalken; men denne erklærede, at det egnede sig ikke for en Marskalk af Frankerig, paa en saadan Maade at træde over i en fremmed Magts Tieneste, og derved blev det da Hvad de nyeste Forhandlinger om denne Sag angaaer, da er det spanske Patrioter, med Hr. Campuzano i Spidsen, samt franske og fremmede Capitalister, der have fornyet hine Tilbud, forat bevæge Marskalken til at modtage Overcommanden i Spanien. Marskalken erklærede, at han var villig til at drage Sværdet for den spanske Frihed, men kun paa to Betingelser; først, at hans Cabinet gav aabenlyst sit Samtykke; dernæst, at alle de fornødne Fonds til den for ham bestemte Hærs Underholdning og Befoldning bleve forud nedlagte i Frankerigs Bank, for derfra efterhaanden at sendes til Spanien. Disse betingelser bleve antagne; Marskalken anholdt, kort for Formælingen, om Cabinettets Samtykke og Understøttelse; alle Ministrene vare gunstig stemte, men fandt Modstand i den kongelige Villie. Denne Villie blev imidlertid noget omstemt ved indtrufne Omstændigheder; allerede ansaaes Sagen for afgjort; Capitalister og Officerer of alle Vaabenarter, strømmede ind paa Marskalken, og hans Hotel lignede et Hovedqvarteer. Men imidlertid forfærdedes det spanske Ministerium ved Tanken om den Jndflydelse, som en seierrig spansk Marskalk kunde vinde hos Dronming-Regentinden; den engelske Gesandt i Madrid protesterede mod en Forholdsregel, som vilde skaffe Frankerig Overvægten i Spanien: Følgen heraf var, at den spanske Regjering Jntet gjorde, forat fremskynde Sagen. Jmidlertid havde ogsaa Sindelaget i Tuillerierne, uvist af hvad Grund, forandret sig, og Enden paa det Hele blev, at Marskalken omsider fik et bestemt Afslag. Denne Fremstilling af Sagen er at ansee som autentisk, da den er udgaaet fra Marskalk Clauzel selv. - Jfølge de nyeste Efterretninger stod D. Carlos d. 5te ved Cenia, en lille Kystflod, som giør Grændsen mellem Catalonien og Valencia. Denne tilbage skridende Bevægelse, som tyder paa en Forandring i Prætendentens Plan, er rimeligviis foranlediget ved de alvorlige Anstalter, som bleve trufne til at afskiære ham Veien til Madrid. Oraa, som havde sit Hovedqvarteer i Ternel, havde nemlig draget Divisionen Buerens til sig, og Espartero, som havde overgivet Commanden over Nordarmeen til Gen. Escalera, var ogsaa med endeel Tropper paa Veien til Ternel. Mirasol var ankommen til Bayonne, og Jaureguy beholdt midlertidig Commanden i hans Sted. Roligheden i Hernan var gjenoprettet, og nogle Uordener blandt Tropperne i Bilbao og Castro havde ikke havt betydelige Følger. - Et Privatbrev mælder om talrige Fængslinger i Madrid og føier til, at der vel mumledes om, at disse Fængslinger stode i Forbindelse med opsnappede Breve, hvori der lovedes Don Carlos en venlig Modtagelse i Hovedstaden; men at man var for høihjærtet til at troe Sligt. Ja man vilde ikke engang troe, at Don Carlos var gaaet over Chro; men alle Journaler, paa Espagnol nær, erklærede Efterretningen derom for et løgnagtigt Rygte, som kun var anlagt paa at svække den almindelige Tillid til Baron de Meers Talenter og til hendes Majestæts uovervindelige Hær.